औलख अपनी डेयरी पर हमारे प्रतिनिधि से वार्ता के दौरान भाजपा सरकार की कार्यशैली से संतुष्ट दिखाई दे रहे थे। उन्होंने कहा कि बिगड़े हालात को सुधारने में थोड़ा वक्त लगेगा। राज्य में किसानों तथा मजदूरों की बदहाली और साम्प्रदायिक तनाव के सवाल पर उन्होंने केन्द्र सरकार को क्लीन चिट देते हुए सपा सरकार को कटघरे में खड़ा किया तथा कहा कि यह सब राज्य सरकार का मामला है। केन्द्र किसानों, मजदूरों तथा सभी तबकों के हित में काम कर रहा है जबकि राज्य सरकार इस पर ध्यान नहीं दे रही। खाद की किल्लत, गन्ना मूल्य भुगतान तथा कानून व्यवस्था राज्य सरकार का विषय है। उसे अपने दायित्व का पालन करना चाहिए।